উচ্চ মাধ্যমিকে প্রথম দশে কারা? দেখুন এক নজরে

কলকাতা: পরীক্ষার ৫০ দিনের মাথায় উচ্চ মাধ্যমিকের ফলপ্রকাশ (Higher Secondary Examination Results 2025)। বুধবার দুপুর ২টো থেকে নির্ধারিত ওয়েবসাইট এবং মোবাইল অ্যাপের মাধ্যমে রেজ়াল্ট দেখতে পারবেন পরীক্ষার্থীরা। শিক্ষা সংসদের ওয়েবসাইট ‘রেজ়াল্ট ডট ডব্লিউবি ডট জিওভি ডট ইন’ (www.result.wb.gov.in), ‘রেজ়াল্ট ডট ডিজিলকার ডট জিওভি ডট ইন’ (www.result.digilocker.gov.in)-এ ফলাফল দেখা যাবে। সংসদের তরফে সাংবাদিক বৈঠক করছেন সভাপতি চিরঞ্জীব ভট্টাচার্য জানান, এ বছর পাশের হার ৯০.৭৯ শতাংশ। পাশের হারে শীর্ষে রয়েছে পূর্ব মেদিনীপুর। দ্বিতীয় উত্তর ২৪ পরগনা এবং তৃতীয় কলকাতা। উচ্চ মাধ্যমিকে সার্বিক ভাবে পাশের হারে এগিয়ে ছাত্রেরা। পাশের হার ৯২ শতাংশের বেশি। মেয়েদের মধ্যে পাশের হার ৮৮ শতাংশের কিছু বেশি। গত বছরের তুলনায় এ বছর পাশের হার বেড়েছে। ১০ বছরের মধ্যে এবারের রেজাল্ট সব থেকে ভাল রেজাল্ট। প্রথম ১০ জনের মধ্যে রয়েছে ৭২ জন। উচ্চ মাধ্যমিকে প্রথম রূপায়ন পাল।

আরও পড়ুন: উচ্চ মাধ্যমিকে পাশের হারে শীর্ষে পূর্ব মেদিনীপুর

এদিন শিক্ষা সংসদ জানিয়েছে, যারা অকৃতকার্য হয়েছে, তারা প্রয়োজনে নিউ সিস্টেমে পরীক্ষা দিতে পারবে। অনলাইন পোর্টালের মাধ্যমে পরীক্ষা। আগামী বছর পরীক্ষা হবে সেমেস্টার সিস্টেমে। উচ্চ মাধ্যমিকে প্রথম রূপায়ন পাল। বর্ধমান সিএমএস হাইস্কুলের ছাত্র। প্রাপ্ত নম্বর- ৪৯৭। দ্বিতীয় হয়েছেন তুষার দেবনাথ। কোচবিহারের বক্সিরহাট হাইস্কুলের ছাত্র । প্রাপ্ত নম্বর- ৪৯৬ । তৃতীয় হয়েছে হুগলির আরামবাগ হাইস্কুলের ছাত্র রাজর্ষি অধিকারী, প্রাপ্ত নম্বর – ৪৯৫। চতুর্থ হয়েছে শ্রীজিতা ঘোষাল, সোনামুখী গালর্স হাইস্কুল, প্রাপ্ত নম্বর- ৪৯৪। উচ্চ মাধ্যমিকের প্রথম দশে এ বছর হুগলি থেকে সবচেয়ে বেশি পড়ুয়া রয়েছেন। আছে ১৪ জন। কলকাতার চার জন প্রথম দশে রয়েছে। পূর্ব মেদিনীপুর থেকে ৪, কলকাতা থেকে ৪ জন মেধাতালিকায় জায়গা করে নিয়েছেন। পাঠভবনের ছাত্র তথাগত রায় মেধাতালিকায় অষ্টম স্থানে। কলকাতা থেকে প্রথম তথাগত রায়।

অন্য খবর দেখুন